ზია დოლიძე
ზია კადირის ძე დოლიძე (დ. 20 სექტემბერი, 1937, ბათუმი — გ. 2016) — ქართველი მეზღვაური, შორეული ნაოსნობის კაპიტანი. დაამთავრა ბათუმის საზღვაო სასწავლებელი შორეული ნაოსნობის შტურმანის სპეციალობით (1964) და ნოვოროსიისკის საზღვაო ინსტიტუტის ინჟინერ-გემთწამყვანის ფაკულტეტი (1980). მუშაობდა ოდესაში შავი ზღვის სანაოსნოს მეზღვაურად, შემდეგ, 1968 წლიდან ბათუმის სანაოსნოში იყო. წვრთნები გაიარა კაპიტან ანატოლი კაჭარავას ხელმძღვანელობით. 1965–1972 წლებში მუშაობდა შორეული ნაოსნობის კაპიტნის თანაშემწედ, 1972 წლიდან — შორეული ნაოსნობის კაპიტნად. იყო სხვადასხვა ტანკერის, მ. შ. „ანაპის“ კაპიტანი. გადაჰქონდა თხევადი საწვავი ანტარქტიდასა და მსოფლიოს სხვადასხვა ქვეყანაში. 1997–2004 წლებში იყო საქართველოს საზღვაო ადმინისტრაციაში სამაშველო-საკორდინაციო ცენტრის სამმართველოს უფროსი.